****

REPUBLIKA HRVATSKA

VUKOVARSKO – SRIJEMSKA ŽUPANIJA

OSNOVNA ŠKOLA NIKOLE ANDRIĆA

VOĆARSKA 1, 32000 VUKOVAR

KLASA: 003-05/20-01/03

URBROJ: 2188/02-83-20-1

Vukovar, 21. veljače 2020. godine

Školski odbor Osnovne škole Nikole Andrića, Vukovar, na temelju članka 118. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18 i 98/19) i članka 55. Statuta Osnovne škole Nikole Andrića, Vukovar, na sjednici održanoj 21. veljače 2020. godine, donosi

**Odluku o kriterijima za osiguravanje školske prehrane za djecu u riziku od siromaštva u sklopu projekta „Bez brige za užinu“**

# Članak 1.

Ovom Odlukom utvrđuju se kriteriji za osiguranje školske prehrane za djecu u riziku od siromaštva u sklopu projekta „Bez brige za užinu“.

Članak 2.

Kriteriji kojima se osigurava školska prehrana za navedenu ciljanu skupinu su sljedeći:

- dijete korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osobna invalidnina i sl.),

- dijete iz obitelji koji su korisnici prava na dječji doplatak,

- dijete iz obitelji u riziku od siromaštva, koja se po osnovnoj procjeni djelatnika škole ili centra za socijalnu skrb, nalaze u nepovoljnim osobnim, socijalnim i materijalnim okolnostima.

Članak 3.

(1) Kriterij pod alinejom 1. prethodnog članka dokazuje se pravovaljanim rješenjem Centra za socijalnu skrb o ostvarenom pravu i izjavom roditelja/skrbnika o potrebitosti uključenja djeteta u projekt.

(2) Kriterij pod alinejom 2. prethodnog članka dokazuje se pravovaljanim rješenjem o priznavanju prava na doplatak za djecu ili potvrdom o primitku doplatka za djecu, izjavom o članovima kućanstva i izjavom roditelja/skrbnika o potrebitosti uključenja djeteta u projekt.

(3) Kriterij pod alinejom 3. prethodnog članka dokazuje se izjavom roditelja/skrbnika o potrebitosti uključenja djeteta u projekt i izjavom školskog pedagoga ili drugog stručnog suradnika, učitelja, ravnatelja ili socijalnog radnika o potrebitosti uključenja djeteta u projekt.

Članak 4.

Ova Odluka stupa na snagu prvog dana od dana objave na oglasnoj ploči Škole.

Predsjednica Upravnog vijeća:

Marijana Kršić

Ova Odluka objavljena je na oglasnoj ploči i mrežnoj stranici Škole dana 24.2.2020. godine te je stupila na snagu dana 25.2.2020. godine.

Ravnateljica:

Josipa Kotromanović Sauka